PROTOKOLL FRA  UNIVERSTETSSTYRETS STUDIEKOMITE  MØTE 4 - 04	
	
FREDAG 16. APRIL  2004 KL 12 15 – 14 05.

Til stede fra komiteen: Studiedekan og nestleder Trygve Wyller, TF, studiedekan Arild Stenvik, OD (for Per A. Brodal, Med.fak), studiedekan Finn Arnesen, JF, studiedekan Tor Egil Førland, HF, studiedekan Nils D. Christophersen, MN, dekan Asbjørn Rødseth, SV, studiedekan Frøydis Hertzberg, UV, Faglig leder Beatrice Halsaa, SKK professor Kirsten H. Lycke (vara for professor Gunnar Handal), Fagområdet for universitetspedagogikk, Sigurd Berg (for Silje Winther), Studentparlamentet, Kim Rand-Hendriksen (for Boel Christensen Scheel), Studentparlamentet, seniorrådgiver Eirin Haugen, UB (vara for observatør Jan Erik Røed). 
Andre: Sak 1: Prosjektleder Tor Borgar Hansen, Gründerskolen. Sak 2: Teamleder Edvin Bach-Gansmo, senioringeniør Jon Lanestedt, USIT.
Sekretariat: Konst. avdelingsdirektør Rune Fløisbonn, SFA, seniorrådgiver Kirsti Harg, SFA/stab, seksjonssjef Hanne Krogh, SFA/Seksjon for studieadministrasjon, seksjonssjef Berit Johnsen SFA/UNIVETT (sak 2), førstekonsulent Bente Ringlund (eventuelt).
Forfall: Prorektor Anne-Brit Kolstø, professor Gunnar Handal, Fagområdet for universitetspedagogikk, studentrepresentantene Bjørn Niklas Sjøstrøm, Boel Christensen og Silje Winther, biblioteksdirektør Jan Erik Røed, UB (observatør).

0	Godkjenning av dagsorden. Dagsorden ble godkjent.
Protokoll fra forrige møte, se http://www.admin.uio.no/sfa/sfa/studiekom/ 
	Orienteringssaker: 
•	Rapport fra Pilotprosjektet om universell utforming av EVU-emner ved Institutt for kulturstudier (IKS) for å øke tilgjengeligheten for funksjonshemmede studenter, se http://www.admin.uio.no/sfa/sls/laeringsmiljoutvalgtext/mote_16_3_04/ingen_hindring.rtf  
•	Orienteringsnotat til universitetets styre i møte 30. mars: Etter ett semester med kvalitetsreformen - frafall og studiepoengsproduksjon for nye studenter.
	Studiedekanene skal for fremtiden få tilsendt denne typen orienteringsnotat samtidig som de sendes til styret slik at studiedekanene/dekanene er forberedt ved pressehenvendelser.
•	En nasjonal komite med representanter fra de 4 universitetene, 2 statlige høgskoler og NHH arbeider med forslag til en felles terminologiliste for studieadministrative begrep på engelsk til erstatning for floraen av eksisterende, ikke samsvarende lister. 
•	Det ble orientert om besøk i uke 17 av evalueringsteamet fra NIFU og Rokkansenteret som i en 4-årsperiode i samsvar med Stortingets vedtak skal evaluere effekten av innføringen av kvalitetsreformen ved en rekke institusjoner, herunder UiO, UiB, BI og flere høgskoler med hensyn til:
-	standardisering og effektivisering
-	 pedagogiske aspekter
-	organisasjon og ledelse
-	 internasjonalisering og globalisering
-	 insentivbasert finansiering
-	kvalitet som grunnlag for tildeling av goder 
-	studiegjennomføring og studieutbytte

	 
1.4-04	Forslag om opprettelse av mastergrad i teknologibasert innovasjon og entreprenørskap
	J.nr. 02/10110 (04/12516)
	Universitetsdirektørens notat av 31.mars var sendt ut. Fagplan var ettersendt elektronisk. Se også mastergradsforskriften http://www.odin.dep.no/ufd/norsk/utdanning/hogreutdanning/kvalitetsreformen/045071-200002/index-dok000-b-f-a.html 
Vedtak: Studiekomiteen anmoder Studie- og forskningsadministrativ avdeling i samarbeid med Det matematisk-naturvitenskapelige fakultet om å fremme saken på nytt med en ytterligere avklaring i forhold til mastergradsforskriftens bestemmelser.

2.4-04	Fleksibel læring – utkast til handlingsplan for 2004
	J.nr. 02/51 43
	Universitetsdirektørens notat av 25. mars 2004 var utsendt.
	Vedtak: Studiekomiteen anbefaler universitetsledelsen å slutte seg til handlingsplan for fleksibel læring for 2004. 

3.4-04	Eventuelt
o	Frøydis Hertzberg tok opp en henvendelse fra studentene ved UV vedrørende praksis ved karaktersetting på ex.phil. høsten 2003 hvor to delemner skal telle likt i endelig karakter. Det foreligger ingen klage over formelle feil ved eksamen innenfor de fastsatte frister. Vårsemesteret 2004 vil karaktersettingen skje i samsvar med de formelle bestemmelsene. Opplegget endres fra høsten 2004.
o	Nils Christophersen tok opp forholdet for studenter som stryker/ikke tar eksamen i ett eller flere emner og får problemer i forhold til videre progresjon på programmet. Det viser seg at ca. 50% av programstudentene på MN har ”hengeemner” dette semesteret. Studiekomiteen ber om at det så snart som mulig fremmes et notat om problematikken.

Rune Fløisbonn/sign.
Konst. avdelingsdirektør

					Kirsti Harg/sign.
					seniorrådgiver